Vladimir Solovjov

Solovjov, nome Vladimir Sergejeviĉ Solovjov, malofte Solovev (), estis rusa pensulo kaj poeto naskiĝinta en Moskvo la  kaj forpasinta en Oskoe (najbare de Moskvo) la .

eta|dekstra|Vladimir Solovjov

 Biografio 
Vladimir estis filo de Sergej Solovjov, de familio kiu kalkulis inter siaj membroj pastron kaj ankaŭ ĉefepiskopon kaj profesoron pri religio. El tiu matrico li ege ĉerpis kaj eĉ ĝin intensigis per sia praktika atento al religiaĵoj kaj mistika sinteno ĝis sin montri nezorgema pri ordinaraj vivtrivialĵoj. Oni lin pentradis kiel infano sentema kaj laborema, brila kaj mistikema.

Sed, junulaĝe, li kaptiĝis en kultura medio de la jaroj sesdekaj, markitaj de sciencisma materiismo, pro kio certamomente li ekrifuzis ĉiun religian praktikon de la 14a ĝis la 18a jaroj. Sekve li mergiĝis en studoj pri Spinoza kaj ekinkliniĝis el materiismo al pozitivismo, poste li renkontis la pensadan sistemon de Schopenhauer kaj Schelling, el kiuj li ricevis impeton por akordigi idealismon kaj sciencojn. Kaj post fazo de blokanta pesimismo (ĉirkaŭ la lia 19-a jaro), Vladimir Solovjov preskaŭ abrupte revenis al kristanismo kaj kristanismo impregnanta la tutan vivon: junulo radikala, koherega, ŝatanta kaj valoriganta la popolajn aspirojn tiujn celanta plieduki: lia publika kaj pensada agado ne malsimilis al tiuj de Tolstoj kaj Dostojevskij kun vejnoj inkliniĝantaj al pika narodnikismo.

Kun la reveno de la religia kredo, li flankenlasis pluajn studojn pri sciencoj kaj ekfrekventis studojn pri historio kaj filozofio kaj stabile ekvizitis la akademion de Sankta Serĝo  elektante la kursojn pri teologio.

En 1873 li ekkultivis ritalojn, kiuj fariĝos intensaj, de amikeco kun Dostoievskij; li korespondis kun Tolstoj, kies ideoj, tamen, pri kristanismo pure morala kaj abstrakta ne sukcesos ĉe la kristanismo hierarkia kaj historia de Solovjov.

Oficiala preleganto ĉe la fakultato de Moskvo en la aĝo de 21 jaroj, doktoro en la aĝo de 27, li akiros vastan konsideron okaze de publikaj lekcioj (1877-1878) pri Teandrologio (Teologio rilatanta al unuiĝo de la dia kaj homa naturoj en Jesuo Kristo). En 1881, pro lia pledo por liberigo de la puno kontraŭ la mortigantoj de Aleksandro la 2-a, li estis devigata forlasi la universitaton.

La poezio de liaj poemoj tiom plaĉis ke ĝi disvastiĝis per sep eldonoj de 1893 ĝis 1921

 Doktrino de Solovjov 
Solovjov sin prezentas en la kristana ortodoksa medio kiel ambasadoro de ekumenismo: fakte, li juĝis la Raskol/on  plagon de la rusa eklezio kaj engaĝiĝis por la repacigo de la Ortodoksaj Malnovaj Kredantoj kun la rusa oficiala eklezio, kiu iam enkondukis uniformecon en la liturgio. Li antaŭe esperis ke koncilio kapablas solvi la problemon sed poste li konvinkiĝis ke ne eblas por la rusa eklezio solvi stabile tiun problemon.

La murdo de la Caro Aleksandro la 2-a en 1881 kaŭzis renversiĝon en la ideoj pri Rusio kiujn Solovjov formigis al si. Ekde tiu epoko li adresis sian atenton al Romo en kiu li ekvidis la unikan vojon por revivigi la rusan eklezion. Por li, la eklezia fraksiiĝo «oriento/okcidento» similas, en pli vasta mezuro, al la Raskol. Li opinias, ke kristanaro bezonas alcentrigon kaj unikan gvidanton por plenumi sian mision: la realigo de la dia regno sur la tero. Li distingas kaj ekzaltas samtempe la aspirojn al la kontempla vivo en la orienta eklezio kaj la emojn al aktivado kaj ekstera entreprenemo de la kristanaro de Okcidento por pli atenti al la "homa" en la savenda homaro.

Se feblas, laŭ li, la karitato aŭ reciproka amo, necesa por refari la unuigon de la eklezioj, oni sciu ke ne estas alia vojo ol tiu reŭnuiĝo por ke rekonstituiĝu la dia kaj homa unuiĝo, nome la universala eklezio. Romo povas esti la centro: ĉiu el du eklezioj jam estas, en siaj profundecoj, universala eklezio: por Solovjov la disdivido estas nur ŝajna kaj kaŭzita nur de manko de reciproka amo.

Solovjov pliposte asociis Protestantismon al sia projekto pri eklezio imagita kiel «libera teokratio». Ĉio tio estas teoriigata en la verko de 1883 «La granda Debato kaj kristana politiko».

Solovjov estas, kelkfoje, komparata al sia samtempulo, kardinalo John Henry Newman. Ili havas saman opinion pri la funkcio de la papa institucio kun dekomenca ostraciemo, la saman celon plenumi la dian volon, la saman emon baziĝi sur la Patroj de la Eklezio, aparte sur Sankta Aŭgusteno, rilate la prieklezian historion, la fundamentojn de la kristanismo, la filozofion de religiaj evoluiĝoj, la homan devaron kaj liturgian piecon.

Kelkfoje li partoprenas en katolikaj ritoj, renkontas katolikan episkopon Strossmayer ĉe Đakovo, sed je sia reveno sur lin plonĝas kritikoj de diversaj flankoj. En 1891 la ortodoksa eklezio al li rifuzas la sakramentojn. Li mortos (1900) religie asistite de ortodoksa pastro.

Precizaj konceptoj: «La disdivido de la Eklezio kaŭzigzis pro tio ke la ekleziuloj sin lasis superregi per kontraŭkristana nepravigebla kaj nebrensebla egoismo kaj rivalismo» (La Granda Debato kaj la kristana politiko)

 Antikristo laŭ Solovjov 
Sian vizian bildon pri la Antikristo Solovjov skizis, kelkajn monatojn antaŭ ol li forpasis, en romaneto titotila «La tri Dialogoj kaj la rakonto pri la antikristo» (1900)  .

Rilate la Antikriston, Solovjov en la lastaj tagoj de sia vivo tiel trajtis la figuron de la Antikristo, personulo emblema, antitezo perfekta de la Savanto, kiu laŭ li aperos sur la scenejo de homa historio ĉe la fino de la 20-a jarcento.
Antikristo - tiel li lin priskribas - evidente apartenas al vico de la “saĝuloj” kaj de la “inteligentuloj”. Li estas eĉ eksperta bibliisto. Eĉ des pli, li estas asketulo kaj konvinka spiritualisto, kaj allasas “altegajn sintenojn de modero, de neprofitemo kaj aktiva bonfaro”. Aparte li estas “iluminita persono kaj aktiva pacifisto”. Oni hodiaŭ lin difinus ekologisto kaj bestisto “plenplena je kompato, ne nur amiko de la homoj, sed ankaŭ de la bestoj”. Super ĉio Antikristo sin montras elstara ekumenisto, kapabla dialogi “kun vortoj de mildeco, saĝeco kaj fascina parolo”. Tamen, li havas nevenkeblan antipation rilate la personon Kristo. Li estas eĉ dominita de morbeca maltoleremo fronte al la fakto ke Jesuo resurektintus kaj hodiaŭ estus viva, tiom ke li histerie ripetadas : “Li ne estas inter la vivantoj kaj li tia neniam estos. Li ne resurektis, ne resurektis, ne resurektis! Li putris en la tombo...”.

Ekstremsinteze oni rajtas diri: kio plejaparte difinklarigas la pozicion de Antikristo estas: li anstataŭis al la indentigo de kristanismo kun la persono de la glora Savanto (kio estas perspektivo fundamenta kaj nelasebla ekde la apostolaj tempoj) la identigon de kristanismo kun aliaj “valoroj” kiuj, kvankam je evangelia matrico, estas tamen facile vendeblaj sur la komunaj merkatoj.

 (Vidu artikolon La du antikristoj)

 Verkoj de Solovjov 
 La disvolviĝo de la mitoj en la antikva paganismo,1873
 La metafiziko kaj la pozitivaj sciencoj, 1873
 La krizo de la okcidenta filozofio, 1875
 Preelgoj pri Teandrologio 1877-1880
 La Tri Fortoj, 1877
 Filozofiaj principoj de la integra kono, 1877
 Kritiko pri de abstraktaj principoj de 1877 ĝis 1880
 Lahcio per la Dia-homa, 1880 aŭ1881
 Pri la spirita povo en Rusjo, 1881
 Tri paroladoj pri Dostoïevski ààà, 1883
 La nacia demando en Rusujo, 1883-1888 et 1888-1891, 15 artikolok entute
 La Granda Bebato kaj la Kristana Politiko, 1883
 Maŭ demandoj al la patro A. Ivantsov-Platonov, 1883
 La spiritaj fundamentoj de la vivo, 1884
 La judoj kaj la kristano, i884
 Rusujo kaj la universala eklezio, 1885
 La disvolvo de la Dogmoj de la Eklezio kaj la problemo de la reŭnuiĝo de la Eklezioj, 1886
 Ĉu la orienta Eklezio estas ortodoksa?, 1886
 Historio kaj estonteco de la Teokratio, 1886-1887
 La Praviĝo de Dio, 1897
 Beleco en la Naturo, 1889
 La priarta sento, 1890
 Pri lirika poezio, artikolo, 1890
 Pri la signifo de amo, 1892-1894
 La poezio de Tioutchev, artikolo, 1895
 Dimanĉaj leteroj, 1897-1898
 La teoria filozofio, kplekto de tri artikoloj, 1897,1898, 1899
 La tragika vivo de Paltono, 1898
 La tri rendevuoj, poemo, 1898
 L graveco de la poezio de la poemoj de Pouchkine, artikolo, 1899
 TRi dialogoj kaj mallonga historio pri la Antikristo, 1899-1900
 Kompleta verkaro, 10 vol., Saint-Pétersbourg, 1911-1913.
 Tradukitaj al esperanto: Kelkaj poemoj  .

 Biografio 
(El diversaj lingvoj)

 The Crisis of Western Philosophy: Against the Postivists by V Solovyov Lindisfarne Press 1996 ISBN 0-940262-73-8
 The Justification of the Good
 Sulla bellezza. Nella natura, nell'arte, nell'uomo., Dell'Asta Adriano - Edilibri - 2006
 Il significato dell'amore, Introduzione e traduzione di Adriano Dell’Asta, Edilibri, 2003
 La conoscenza integrale, La Casa di Matriona - 1998
 Fondamenti spirituali della vita, Lipa - 1998
 La sofia. L'eterna sapienza mediatrice tra Dio e il mondo, San Paolo Edizioni - 1996
 Scritti letterari. Saggi inediti di letteratura ed estetica, San Paolo Edizioni - 1995 I tre dialoghi e il racconto dell'anticristo, Marietti,1975 e 1996, Vita e Pensiero 1995 Sulla divinoumanità e altri scritti, Jaca Book - 1990
 Il problema dell'ecumenismo, Jaca Book - 1973
 Il Timone, pagina 49 n. 87, Milano, 2009
 1995 : Maxime Herman, Vie et œuvre de Vladimir Soloviev, éditions universitaires Fribourg Suisse, p. 157
 2000 : Art et philosophie russe [journée d'études, Université de Bourgogne, Dijon, 11 mars 1999], Françoise Lesourd et Michel Eltchaninoff (Dir.) ; publ. par le Centre Gaston-Bachelard de recherches sur l'imaginaire et la rationalité [et la Société Soloviev], éd. universitaires de Dijon, Coll. Cahiers d'histoire de la philosophie n°2. (ISBN 2906645354)
 2001 : Paul Toinet, Vladimir Soloviev, chevalier de la Sophia, Ad Solem, Genève. (ISBN 9782940090709
 Vladimiro Soloviev. Los Tres Diálogos y el Relato del Anticristo. Scire, 1999. ISBN 84-931097-1-1.
 Vladimiro Solovief. Rusia y la Iglesia universal. EPESA, 1946
 Ludolf Müller: Materialien zu einem russisch-deutschen Wörterbuch der philosophischen Terminologie Vladimir Solov’evs. Slavisches Seminar (Skripten 27), Tübingen 1987
 Martin George: Mystische und religiöse Erfahrung im Denken Vladimir Solov’evs. Vandenhoeck & Ruprecht, Göttingen 1988, ISBN 3-525-56261-6
 Peter Normann Waage: Der unsichtbare Kontinent. Wladimir Solowjow – der Denker Europas. Freies Geistesleben, Stuttgart 1988, ISBN 3-7725-0797-2

Kategorio:Filozofio
Kategorio:Teologio
Kategorio:Ekumenismo
Kategorio:Kristanismo